CELEX: 62020TN0540
Language: da
Date: 2020-08-27 00:00:00
Title: Sag T-540/20: Sag anlagt den 27. august 2020 — Jushi Egypt for Fiberglass Industry mod Europa-Kommissionen

9.11.2020   
            
            
               DA
            
            
               Den Europæiske Unions Tidende
            
            
               C 378/38
            
         
      Sag anlagt den 27. august 2020 — Jushi Egypt for Fiberglass Industry mod Europa-Kommissionen
      (Sag T-540/20)
      (2020/C 378/48)
      Processprog: engelsk
      
         Parter
      
      
         Sagsøger: Jushi Egypt for Fiberglass Industry SAE (Ain Sukhna, Egypten) (ved advokaterne B. Servais og V. Crochet)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Søgsmål anlagt i henhold til artikel 264, stk. 4, TEUF med påstand om annullation af Kommissionens gennemførelsesforordning (EU) 2020/870 af 24. juni 2020 om indførelse af en endelig udligningstold på importen af endeløse filamenter af glasfibervarer med oprindelse i Egypten og om endelig opkrævning af den midlertidige udligningstold og om opkrævning af den endelige udligningstold på den registrerede import af endeløse filamenter af glasfibervarer med oprindelse i Egypten, for så vidt som den vedrører sagsøgeren.
               
            
                  —
               
               
                  Europa-Kommissionen og enhver intervenient, der gives tilladelse til at støtte Kommissionen, tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om, at Kommissionens afgørelse om at udligne den økonomiske støtte, som blev tildelt sagsøgeren af kinesiske offentlige organer, er i strid med grundforordningens artikel 2, litra a) og b), artikel 3, stk. 1, litra a), og artikel 4, stk. 2 og 3, og artikel 28.
               
            
                  2.
               
               
                  Andet anbringende om, at Kommissionens afgørelse om levering af jord til sagsøgeren er i strid med sagsøgernes ret til forsvar og med grundforordningens artikel 30 samt grundforordningens artikel 3, stk. 2, artikel 5 og artikel 6, litra d).
               
            
                  3.
               
               
                  Tredje anbringende om, at Kommissionens afgørelse om udligning af nedslagsordningen for importafgifter på Jushis brug af importerede materialer på salg af glasfibervarer til dens kunde på hjemmemarkedet er i strid med grundforordningens artikel 3, stk. 1, litra a), nr. ii), artikel 3, stk. 2, og artikel 5.
               
            
                  4.
               
               
                  Fjerde anbringende om, at Kommissionens afgørelse om udligning af den skattemæssige behandling af valutakurstab er i strid med grundforordningens artikel 3, stk. 2, og artikel 4, stk. 2, litra c).
               
            
                  5.
               
               
                  Femte anbringende om, at Kommissionens metode til beregning af underbudsmarginen i forhold til sagsøgeren er i strid med grundforordningens artikel 1, stk. 1, artikel 2, litra d), og artikel 8, stk. 1, 2 og 5.